text: Пюре от пащърнак с пържено козе сирене - Добре дошли! | 24Kitchen
  Пюре от пащърнак с пържено козе сирене
  1. Обелете и нарежете на кубчета картофите и пащърнака. Сложете ги в тенджера с подсолена вода, колкото да ги покрие и пуснете клончетата мащерка. Варете 10 минути.
  2. Прецедете зеленчуците и махнете клончетата мащерка. Намачкайте картофите и пащърнака с преса. Нарежете пресния лук на тънки колелца и ги добавете в пюрето. Добавете леко затопленото прясно мляко към пюрето и овкусете със сол и черен пипер.
  3. Нарежете на ситно малка глава лук. Вареното цвекло нарежете на кубчета. В дълбок съд сипете 1-2 с.л. зехтин и запържете лука за 2 минути. След това добавете нарязаното цвекло и балсамовия оцет. Овкусете със сол и черен пипер и задушавайте цвеклото на слаб огън в продължение на 5 минути.
  4. Нарежете зряло меко козе сирене /с коричка/ на 4 еднакви парчета. Разбийте яйцата в купичка. В една чиния сипете брашно, а в друга филирани бадеми.
  5. Оваляйте всяко парче сирене първо в брашно, след това в яйце и накрая в бадеми. Притиснете ги хубаво. Пържете сиренето до златисто, на слаб огън, в тиган с 1 с.л. зехтин.